**No. C. 19018/1/2011-VIG**

**GOVERNMENT OF MIZORAM**

**VIGILANCE DEPARTMENT**

**MIZORAM SECRETARIAT BUILDING**

**KHATLA: AIZAWL**

 Dated Aizawl, the 3rd May, 2017

**OFFICE MEMORANDUM**

**Subject : Sawrkar hnathawkte chanpual lak hek sak khapna.**

Central Civil Services (Conduct) Rules, 1964-in Sawrkar hnathawkte awmdan tur, tih tur leh tihloh tur chiang taka a tarlang reng chungin Department thenkhat a Sawrkar hnathawk ten an thawhna Department kaltlanga an thawhpuite GPF withdraw atangin sum fai engemaw zat an lak hek sak thin tih hriat a ni a. Hei hi dan bawhchhiatna nasa tak, Sawrkar hnathawk te awm dan tur nena inmawilo leh inpersan a ni a, hremna hial lek theih a ni.

Sawrkar hnathawk hetianga mi sum lo lak ching te hian an zahawmna an hralh a ni mai lova, anmahni dawrtute leh mipui mithmuhah Sawrkar an ti mualpho a ni.

Sawrkar leh mipuiin eirukna an do em em laia hetianga Sawrkar hnathawk, mahni thawhpuite chanpual lak hek sak duh an awm hi Sawrkar chuan a ngai thutak hle a ni.

Hetianga mi chanpual tur lak hek sak ching tute hian Rule 3(1)(i) CSS(Conduct) Rules, 1964 an bawhchhiat avangin dan anga an chungah disciplinary proceedings kalpui a, Rule 11 of CSS(CCA) Rules, 1965 in a sawi angin major penalty an chungah lek a ni ang. Tin, Prevention of Corruption Act, 1988, Section 7 hmanga hrem theih ani bawk a, kum thum aia tlem lo lungin tanna leh lei chawi theihna ani.

Department hrang hranga hotute leh thuneihtuten an hnuaia hnathawk te ngun leh zuala vil tur leh hetianga an thawhpui te sum it a, an sum lakchhuah atanga puanhnuai lo neih sak thin an hria a nih chuan, zawng chhuak a, a tul anga an chunga dan lek kawh tura hriattir an ni e.

**(LALMALSAWMA)**

 **Chief Secretary to the Govt. of Mizoram**

 **Government of Mizoram**

Memo No. C. 19018/1/2011-VIG : Dated Aizawl the, 3rd May, 2017

Copy to:

1. Secretary to the Governor, Mizoram.
2. P.S to Chief Minister, Mizoram
3. P.S to Speaker/ Deputy Speaker/ Ministers/Minister of State/Parliamentary Secretaries, Mizoram.
4. Sr. P.P.S to Chief Secretary, Govt. of Mizoram.
5. P.S to all Principal Secretaries, Govt. of Mizoram.
6. All Administrative Departments, Govt. of Mizoram
7. All Heads of Departments, Govt. Of Mizoram.
8. Guard File.

 **(LALMUANPUII)**

 **Under Secretary to the Govt. of Mizoram**

 **Vigilance Department**